บาร์เคลย์ ถูกตั้งข้อหาฉ้อโกงช่วงวิกฤตแฮมเบอร์เกอร์ - FINNOMENA
กลุ่มธนาคารบาร์เคลย์ สปอนเซอร์หลักของฟุตบอลพรีเมียร์ลีก และอดีตผู้บริหาร 4 คน ถูกตั้งข้อหาสมรู้ร่วมคิดกระทำการฉ้อโกงและจัดหาความช่วยเหลือทางการเงินที่ผิดกฎหมาย
21 มิ.ย. 2560

กลุ่มธนาคารบาร์เคลย์ สปอนเซอร์หลักของฟุตบอลพรีเมียร์ลีก และอดีตผู้บริหาร 4 คน ถูกตั้งข้อหาสมรู้ร่วมคิดกระทำการฉ้อโกงและจัดหาความช่วยเหลือทางการเงินที่ผิดกฎหมาย
ซึ่งเกี่ยวกับการระดมทุนจากกาตาร์ เพื่อที่จะได้ไม่ต้องรับเงินช่วยเหลือจากรัฐบาลในช่วงเกิดวิกฤตการเงินปี 2008 หลังการสอบสวนนาน 5 ปี โดยสำนักงานต่อต้านการทุจริตของอังกฤษ (Serious Fraud Office – SFO)
โดยบาร์เคลย์ได้เงินจากกาตาร์ 7,000 ล้านปอนด์ หรือราว 300,000 ล้านบาท ทำให้บาร์เคลย์ไม่ต้องรับเงินช่วยเหลือจากรัฐบาล ในปี 2008 ในช่วงที่หลายธนาคารกำลังหลีกเลี่ยงการเผชิญกับการถูกโอนกิจการไปเป็นของรัฐ
ขณะที่คู่แข่งอย่าง กลุ่มธนาคารลอยด์ และรอยัลแบงก์ออฟสก็อตแลนด์ (RBS) จำต้องพึ่งเงินภาษีในการรอดพ้นจากวิกฤต
และสิ่งที่นำไปสู่การตรวจสอบของ SFO มีอยู่ 2 เรื่องคือ การจ่ายเงินที่ระบุว่าเป็นบริการ “ที่ปรึกษา” ให้แก่บริษัทกาตาร์โฮลดิง โดยมีการจ่ายเงิน 332 ล้านปอนด์ ให้แก่บริษัทนี้ในช่วงเวลา 5 ปี ข้อกล่าวหาคือ ข้อตกลงที่ปรึกษานี้ไม่ได้มีอยู่จริง เป็นเพียงแต่ข้อตกลงที่ทำขึ้นเพื่อเอาใจผู้สนับสนุนทางการเงินรายใหม่ของบาร์เคลย์เท่านั้น
ส่วนเรื่องที่สอง คือ เงินกู้ 2,000 ล้านปอนด์ ที่บาร์เคลย์มอบให้แก่ชาวกาตาร์ในช่วงที่ใกล้เคียงกับที่มีการระดมทุน ซึ่งบาร์เคลย์ปล่อยกู้ให้แก่กาตาร์โฮลดิง เพื่อให้นำเงินนี้มาลงทุนในหุ้นของบาร์เคลย์เอง ข้อกล่าวหานี้คือ ธนาคารบาร์เคลย์กำลังปล่อยกู้ให้แก่ตัวเอง ซึ่ง SFO ระบุว่าการกระทำแบบนี้เทียบเท่ากับการมอบความช่วยเหลือทางการเงินที่ผิดกฎหมาย
ที่มา : http://www.bbc.com/thai/international-40341471
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: